b'\n_START_ARTICLE_\nOswald von Wolkenstein\n_START_SECTION_\nDelo\n_START_PARAGRAPH_\nOswald von Wolkenstein je eden najpomembnej\xc5\xa1ih skladateljev zgodnje nem\xc5\xa1ke renesanse. Njegove melodije so ocenjene kot zelo kvalitetne. V svojih skladbah se pojavljajo tri glavne teme, ki so potovanja, bog in spolnost.\n_START_SECTION_\nOsvaldovo desno oko\n_START_PARAGRAPH_\nVsi portreti ka\xc5\xbeejo Oswalda von Wolkensteina z zaprtim desnim o\xc4\x8desom. Posthumne preiskave njegove lobanje leta 1973 so pokazale, da je imel oko deformirano in je bilo manj\xc5\xa1e od levega ter tako ves \xc4\x8das pod velikim pritiskom.\n_START_SECTION_\nPomen za Slovence\n_START_PARAGRAPH_\nOswalda von Wolkenstein, ki je bil po rodu Tirolec, je bil poliglot. V svoji avtobiografiji navaja, da govori deset jezikov, med njimi tudi sloven\xc5\xa1\xc4\x8dino (nem\xc5\xa1ko poimenovano\xc2\xa0\xc2\xbbwindisch\xc2\xab). Ta trditev je podkrepljena z dejstvom, da je v dveh svojih pesmih uporabil slovenske besedne zveze, npr.\xc2\xa0\xc2\xbbjaz sem toj, draga tvoj, na moje srce me dr\xc5\xbei dobro\xc2\xab. Slovensko ljubezensko liriko Oswalda von Wolkensteina je v doktorskem delu o rokopisni dobi slovenskega jezika raziskoval tudi ruski jezikoslovec Nikolaj Mihajlov._NEWLINE_Poleg slovenskih besed pa omenja tudi sam slovenski jezik, ki je bil v tistem \xc4\x8dasu znan kot "windish". V pesmi "Do fraig amors" je windish (sloven\xc5\xa1\xc4\x8dina) omenjena poleg franco\xc5\xa1\xc4\x8dine, latin\xc5\xa1\xc4\x8dine in mad\xc5\xbear\xc5\xa1\xc4\x8dine.\n_START_SECTION_\nV popularni kulturi\n_START_PARAGRAPH_\nNem\xc5\xa1ka skupina Ensemble Leones izvaja pesmi Oswalda von Wolkensteina in med njimi izvaja tudi skladbe, kjer je besedilo v sloven\xc5\xa1\xc4\x8dini.'